# LĪGUMs

Jaunas automašīnas iegāde

Skrundā 2015. gada 18.maijā

Skrundas novada pašvaldība, reģistrācijas numurs 90000015912, juridiskā adrese Raiņa iela 11, Skrunda, Skrundas novads tās priekšsēdētājas Loretas Robežnieces personā, kura darbojas saskaņā ar Skrundas novada pašvaldības Nolikumu, turpmāk tekstā – Pircējs, no vienas puses, un

SIA „Moller Auto Ventspils”, reģistrācijas numurs 41203010445, juridiskā adrese Zvaigžņu iela 11, Ventspils, tās izpilddirektora Uvja Braunfelda personā, kurš darbojas uz pilnvaras pamata, turpmāk tekstā – Pārdevējs, no otras puses, abi kopā saukti Līdzēji, pamatojoties uz Skrundas novada pašvaldības rīkotā iepirkuma (iepirkuma identifikācijas Nr. SNP/2015/5) rezultātiem noslēdz šādu Līgumu:

**1.Līguma priekšmets**

1.1 Pārdevējs pārdod, bet Pircējs pieņem jaunu automašīnu Volkswagen Caravelle, turpmāk tekstā saukta – Automašīna, saskaņā ar Līguma, iepirkuma „Jaunas automašīnas iegāde p/i „Skrundas veselības un sociālās aprūpes centrs””, iepirkuma identifikācijas Nr. SNP/2015/5 tehnisko specifikāciju (1.pielikums) un SIA „Moller Auto Ventspils” piedāvājumu (2.pielikums).

2. Līguma summa un tās samaksas kārtība

2.1. Līguma summa par Līgumā noteikto Automašīnu tiek noteikta EUR 42 860,00 (četrdesmit divi tūkstoši astoņi simti sešdesmit euro, 00 centi), tajā skaitā PVN 21% - EUR 7 438,51 (septiņi tūkstoši četri simti trīsdesmit astoņi euro, 51 cents) .

2.2. Līguma 2.1. punktā uzrādītajā summā tiek ietverti visi Pārdevēja izdevumi, kas saistīti ar Automašīnas piegādi un reģistrāciju CSDD uz Pircēja vārda, kā arī citi izdevumi, kurus sedz Pārdevējs saskaņā ar iepirkuma dokumentāciju.

2.3. Līguma 2.1.punktā noteikto Līguma summu Pircējs samaksā Pārdēvējam 30 (trīsdesmit) dienu laikā, skaitot no dienas, kad Puses vai to pilnvaroti pārstāvji ir parakstījuši Līguma 3.1.punktā noteikto Automašīnas pieņemšanas-nodošanas aktu un Pārdevēja iesniegto rēķinu.

2.4. Pircējs Līgumā noteikto maksājumu veic ar pārskaitījumu uz Pārdevēja bankas kontu, kas noteikts Līgumā 10.punktā, vai arī Pārdevēja bankas kontu, kas norādīts Pārdevēja iesniegtajā rēķinā.

2.5. Līgumā noteiktais maksājums ir uzskatāms par izpildītu dienā, kad tas ir ieskaitīts Pārdevēja norādītajā bankas kontā.

**3. Automašīnas pieņemšana- nodošana**

3.1. Automašīna tiek nodota ar pieņemšanas - nodošanas aktu;

3.1.1 Automašīnas pieņemšanas-nodošanas akts tiek parakstīts pēc tam, kad Pārdevējs ir veicis Automašīnas piegādi un reģistrējis to uz Pircēja vārda Ceļu satiksmes drošības direkcijā (turpmāk Līguma tekstā – CSDD) un veicis visas darbības, kuras tam jāizpilda saskaņā ar iepirkuma dokumentāciju.

3.1.2. Automašīna uzskatāma par piegādātu un nodotu Pircējam ar dienu, kad Pārdevējs iesniedzis Pircējam pieņemšanas - nodošanas aktu, rēķinu un Puses šo aktu ir parakstījušas bez iebildumiem;

3.1.3. Automašīnas pieņemšanas- nodošanas akts tiek parakstīts 1 (vienas) darba dienas laikā, skaitot no dienas, kad ir pabeigta Automašīnas piegāde un Pircējs ir saņēmis no Pārdevēja aktu un rēķinu.

3.2. Gadījumā, ja Automašīnas pieņemšanas – nodošanas laikā Pircējs konstatē, ka Automašīna kopumā vai kāda tās daļa neatbilst Līguma un tā pielikumu nosacījumiem un/vai Automašīna kopumā vai kāda to daļa ir bojāta, tad par to sagatavojams akts, kuru paraksta Puses vai to pilnvaroti pārstāvji un tiek pārtraukta Automašīnas pieņemšana-nodošana;

3.2.1. Pārdevējam Pušu parakstītajā aktā norādītajā termiņā (kurš nedrīkst būt ilgāks par 10 darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošās Automašīnas nomaiņa pret visiem Līguma un tā pielikumu nosacījumiem un prasībām atbilstošu Automašīnu;

3.2.2. Iestājoties Līguma 3.2.1. punkta nosacījumiem Pārdevējs maksā Pircējam Līgumā noteikto līgumsodu par Līgumā noteiktā Automašīnas piegādes termiņa kavējumu;

3.2.3. Līguma 3.2.2. punkta daļa par līgumsodu netiek piemērota, ja Pārdevējs veic Līguma un tā pielikumu nosacījumiem neatbilstošās Automašīnas nomaiņu pret visiem Līguma un tā pielikumu nosacījumiem atbilstošu Automašīnu pirms Līguma 4.1.1. punktā noteiktā termiņa beigām.

3.3. Pieņemot Automašīnu, Pircējs pēc saviem ieskatiem ir tiesīgs veikt Automašīnas iepriekšēju pārbaudi – izmēģinājuma braucienus, lai pārliecinātos par Automašīnas atbilstību Līgumam un tā pielikumu prasībām. Pircējs pēc saviem ieskatiem pie Automašīnas pieņemšanas ir tiesīgs pieaicināt ekspertus.

3.4. Automašīna pāriet Pircēja valdījumā ar dienu, kad Puses vai to pilnvaroti pārstāvji ir parakstījuši Līguma 3.1.punktā noteikto Automašīnas pieņemšanas-nodošanas aktu, bet Pircēja īpašumā Automašīna pāriet ar dienu, kad Pircējs ir samaksājis Pārdevējam par Automašīnu Līgumā noteiktajā kārtībā.

3.5. Pārdevējs ir atbildīgs par Automašīnas pilnīgu vai daļēju bojāeju vai bojāšanās risku līdz Automašīnas nodošanai Pircējam saskaņā ar Līguma 3.1.1. punktu.

4.Pušu pienākumi un tiesības

4.1. Pārdevējs apņemas:

4.1.1. Automašīnu nodot Pircējam līdz 17.07.2015.

4.1.2. Reģistrēt Automašīnu CSDD uz Pircēja vārda. Visi nodokļi, nodevas un izmaksas, kas saistītas ar Automašīnas reģistrēšanu CSDD, ir iekļautas Līguma 2.1.punktā noteiktajā Līguma summā. Šajā Līguma punktā noteiktās darbības Pārdevējs izpilda tajā pašā dienā, kad Puses vai to pilnvaroti pārstāvji ir parakstījuši Automašīnas pieņemšanas – nodošanas aktu, kas noteikts Līguma 3.1.punktā;

4.1.3. Automašīnas pārdošanā un piegādē ievērot un pildīt Līguma un tā pielikumu un iepirkuma dokumentācijas nosacījumus;

4.1.4. Automašīnu piegādāt un nodot Līgumā noteiktajā termiņā;

4.1.5. Pārdevējam ir pienākums Līguma darbības laikā nekavējoši rakstiski brīdināt Pircēju par neparedzētiem apstākļiem, kādi radušies no Pārdevēja neatkarīgu iemeslu dēļ un kuru dēļ var tikt traucēta Līguma izpilde;

4.1.6. Pārdevējs Līguma izpildē var piesaistīt apakšuzņēmējus, kas noteikti Līguma pielikumā esošajā apakšuzņēmēju sarakstā. Citus apakšuzņēmējus Pārdevējs ir tiesīgs piesaistīt tikai ar Pircēja rakstveida piekrišanu. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Pārdevējs;

4.2. Pircējs apņemas:

4.2.1 Pieņemt Automašīnu atbilstoši Līguma nosacījumiem, ja Automašīna atbilst visām Līguma un tā pielikumu prasībām un nosacījumiem, samaksāt Pārdevējam par automašīnu atbilstoši Līguma nosacījumiem.

4.2.2. Pircējam ir arī citas Līgumā un normatīvajos aktos noteiktās tiesības.

5. Garantijas

5.1. Pārdevējs garantē, ka Automašīna atbilst Automašīnas ražotāja noteiktajiem tehniskajiem standartiem, Līguma un tā pielikumu nosacījumiem un visiem un jebkādiem Latvijas Republikas spēkā esošo normatīvo aktu noteikumiem, kas attiecas uz Automašīnām.

5.2. Garantija ritošai daļai – visām detaļām (izņemot bremžu klučus, logu tīrītāja slotiņas, apgaismojuma lampiņas, dažādus filtrus) 2 gadi. Līguma punktā noteiktais garantijas termiņš sākas no dienas, kad Puses vai to pilnvaroti pārstāvji ir parakstījuši Automašīnas pieņemšanas-nodošanas aktu, kas noteikts Līguma 3.1.punktā.

5.3. Pircējam ir tiesības Automašīnas garantijas termiņā, kas noteikts Līguma 5.2.punktā, pieteikt Pārdevējam pretenzijas par Automašīnas kvalitāti un apslēptiem defektiem, kurus nebija iespējams konstatēt, pieņemot Automašīnu, kurus Pārdevējs novērš uz sava rēķina 10 (desmit) darba dienu laikā no Pircēja rakstiskas pretenzijas saņemšanas dienas. Gadījumā, ja konstatētos Automašīnas defektus nav iespējams novērst, tad Pārdevējs uz sava rēķina veic attiecīgās Automašīnas nomaiņu pret visiem Līguma nosacījumiem atbilstošu jaunu Automašīnu 15 (piecpadsmit) darba dienu laikā, skaitot no dienas, kad beidzies šajā Līguma punktā noteiktais termiņš, kas paredzēts Automašīnas defektu novēršanai.

5.4. Automašīnas garantijas saistību izpildes nodrošināšanai Pārdevējs nozīmē atbildīgo personu: Arvis Kajaks, tālrunis 29461101, fakss: 63620313, e-pasts: arvis.kajaks@moller.lv.

6. Pušu mantiskā atbildība

6.1. Līgumā noteiktā Līguma summas samaksas termiņa kavējuma gadījumā Pircējs maksā Pārdevējam līgumsodu 0,2% apmērā no Līguma 2.1.punktā noteiktās Līguma summas par katru nokavēto dienu, taču kopumā ne vairāk kā 10% no Līguma summas, kas noteikta Līguma 2.1.punktā. Uz šī Līguma punkta pamata aprēķinātie līgumsodi Pircējam ir jānomaksā 5 (piecu) darba dienu laikā, skaitot no dienas, kad Pircējs ir saņēmis no Pārdevēja rēķinu par šajā Līguma punktā noteikto līgumsodu.

6.2. Gadījumā, ja Pārdevējs kavē Līguma 4.1.2.punktā noteikto Automašīnas reģistrēšanas CSDD termiņu, tad Pārdevējs par katru nokavējuma dienu maksā Pircējam līgumsodu 0,1% no Līguma 2.1.punktā noteiktās Līguma summas, taču kopumā ne vairāk kā 10% no Līguma summas, kas noteikta Līguma 2.1.punktā.

6.3. Ja Pircējs izbeidz Līgumu saskaņā ar Līguma 8.2.punktu, tad Pircējs ir tiesīgs piemērot Pārdevējam līgumsodu 10% (desmit procenti) no Līguma summas, kas noteikta Līguma 2.1.punktā. Pārdevējs līgumsodu samaksā 30 (trīsdesmit) kalendāro dienu laikā pēc Pircēja paziņojuma par Līguma izbeigšanu un attiecīga rēķina saņemšanas dienas.

6.4. Līgumsoda samaksa neatbrīvo Puses no Līgumā noteikto saistību izpildes.

6.5. Pircējam, veicot Līgumā noteiktos maksājumus, ir tiesības, bez atsevišķa brīdinājuma sniegšanas Pārdevējam, ieturēt no tiem līgumsodus, kas Pārdevējam aprēķināti un noteikti saskaņā ar Līgumu.

6.6. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

7. Strīdu izšķiršanas kārtība

7.1. Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina pārrunu ceļā.

7.2. Ja strīdus un domstarpības nav iespējams atrisināt pārrunu ceļā, tad tie izšķirami tiesā, Latvijas Republikas normatīvajos aktos noteiktajā kārtībā.

8. Līguma laušana

8.1. Pārdevējam ir tiesības vienpusēji lauzt Līgumu 15 (piecpadsmit) kalendārās dienas iepriekš par to rakstiski paziņojot Pircējam, ja Pircējs kavē Līgumā noteikta maksājuma termiņu vairāk kā 30 (trīsdesmit) kalendārās dienas.

8.2. Pircējam ir tiesības vienpusēji lauzt Līgumu 15 (piecpadsmit) kalendārās dienas iepriekš par to rakstiski paziņojot Pārdevējam, gadījumos, ja:

8.2.1. Pārdevējs Līgumā noteikto Automašīnu piegādes termiņu kavē vairāk kā 10 (desmit) kalendārās dienas.

8.2.2. Jebkurā Līguma izpildes stadijā noskaidrojas, ka Pārdevējs nav spējīgs izpildīt Līgumā noteiktās saistības kopumā vai kādā to daļā.

8.2.3. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana).

8.3. Rakstiski vienojoties, Puses ir tiesīgas izbeigt Līgumu kāda cita iemesla dēļ.

9. Citi noteikumi

9.1. Līgums stājas spēkā 18.05.2015. un Līgums ir spēkā līdz brīdim, kad Puses ir izpildījušas tām Līgumā noteiktās saistības

9.2. Jebkuras izmaiņas vai papildinājumi Līgumā jānoformē rakstiski un jāparaksta Pusēm vai to pilnvarotiem pārstāvjiem. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

9.3. Puses tām Līgumā noteiktās saistības un to izpildi nav tiesīgas nodot trešajām personām bez otras Puses rakstiskas piekrišanas.

9.4. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.

9.5. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.

9.6. Kontaktpersona par Līguma izpildes jautājumiem no Pircēja Puses ir Guntis Putniņš, tālrunis 63331154, mobilais tel. 29555335, e-pats izpilddirektors@skrunda.lv.

9.7. Kontaktpersona par Līguma izpildes jautājumiem no Pārdevēja Puses ir Uvis Braunfelds, tālrunis 63620926, mobilais tel. 29262296, e-pats uvis.braunfelds@moller.lv.

9.8. Līgumam ir šādi pielikumi:

9.8.1. tehniskā specifikācija;

9.8.2. SIA „Moller Auto Ventspils” piedāvājuma kopija;

9.8.3. Līguma pielikumi ir neatņemama Līguma sastāvdaļa.

9.9. Līgums sagatavotos un parakstīts 2 (divos) eksemplāros latviešu valodā, viens Līguma eksemplārs Pasūtītājam, otrs Izpildītājam. Abiem Līguma eksemplāriem ir vienāds juridisks spēks.

# 10. Līdzēju rekvizīti un paraksti

|  |  |
| --- | --- |
| PASŪTĪTĀJS  Skrundas novada pašvaldība  Reģ. Nr. 90000015912  Raiņa iela 11, Skrunda,  Skrundas novads, LV-3326  Valsts Kase,  Kods: TRELLV22  Konts LV09TREL9800491621000  \_\_\_\_\_\_\_\_\_\_\_\_\_\_\_\_\_\_\_ L. Robežniece | PĀRDEVĒJS  SIA „Moller Auto Ventspils”  Reģ.Nr.41203010445  Zviagžņu iela 11, Ventspils,  LV-3601  Nordea Bank AB Latvijas fil.,  Kods: NDEALV2X  Konts:LV18NDEA0000083529838  \_\_\_\_\_\_\_\_\_\_\_\_\_\_\_\_\_\_\_ U. Braunfelds |